Skytterne fra Jetsmark Sogns Jagtforening fik sidste weekend en forrygende start på den nye sæson.

Lørdag deltog seniorskytten Thomas Bertelsen ved et stævne i København og vandt med 114 træffere. Søndag deltog de øvrige Jetsmark-skytter ved et stævne i Holstebro og her vandt Anders Golding seniorrækken med 120 træffere. Martin Raunsmed tog sejren i juniorrækken med 116 træffere, mens hans klubkammerater Morten Clemmensen og Michael Thomsen tog sig af 2. og 3. pladsen. Damejuniorskytten Nanna Nielsen sluttede som nr. 2 i damerækken.